154. löggjafarþing 2023–2024.

Þingskjal 1666 — 1109. mál.

Fyrirspurn

til félags- og vinnumarkaðsráðherra um félagsaðstoð fyrir
útlendinga sem sætt hafa niðurfellingu réttinda.

Frá Arndísi Önnu Kristínardóttur Gunnarsdóttur.

1.	Hvaða félagsaðstoð er í boði fyrir útlendinga sem sætt hafa niðurfellingu réttinda á grundvelli 8. mgr. 33. gr. laga um útlendinga, nr. 80/2016?

2.	Hver greiðir veitta félagsaðstoð fyrir einstaklinga í þessari stöðu?

3.	Á hvaða lagagrundvelli byggist samkomulag ráðuneytisins við Rauða krossinn á Íslandi um tímabundið verkefni um neyðaraðstoð við útlendinga sem fengið hafa endanlega synjun á umsókn um alþjóðlega vernd hér á landi?

4.	Stendur til að framlengja samkomulagið? Ef svo er, hversu lengi?

5.	Telur ráðherra fyrirkomulagið vænlegt til frambúðar?

6.	Eru einhverjar breytingar á fyrirkomulaginu í undirbúningi í ráðuneytinu? Ef svo er, hvers eðlis eru fyrirhugaðar breytingar og hversu langt er undirbúningur þeirra kominn?

Skriflegt svar óskast.